Անտառային հրդեհներ Հունաստանում (2021)

**Անտառային հրդեհներ Հունաստանում 2021 թվականին**, բազմաթիվ անտառային հրդեհներ, որոնք տեղի են ունեցել Հունաստանում 2021 թվականի օգոստոսից ի վեր, որոնց հետևանքով զոհվել է 2 մարդ,, տուժել է առնվազն 20 մարդ, այրվել են տասնյակ տներ։ Հրդեհները սկսվել են անոմալ շոգից հետո, երբ ջերմաստիճանի առավելագույն արժեքը հասել է 41,1 աստիճանի։ Իշխանությունները տարհանել են մի քանի գյուղեր ու քաղաքներ։ BBC News-ի տվյալներով՝ Հունաստանն ամենաուժեղ շոգին է դիմանում 1987 թվականից ի վեր։

Ամենամեծ անտառային հրդեհները տեղի են ունենում Ատտիկայում, Օլիմպիայում, Մեսինիայում, իսկ ամենաավերիչ հրդեհները՝ Եվբեայի հյուսիսում։ Լաստանավերով կղզիներից տարհանել են մոտ 2000 մարդու։ Ներկայումս այրվել է 115 000 հեկտար վարելահող (2007 թվականից ի վեր ամենավատ հրդեհային սեզոն), և միայն Եվբեայի հյուսիսում այրվել է ավելի քան 50 000 հեկտար տարածք։

## Պատճառներ
Օգոստոսի 7-ի դրությամբ 3 մարդ է ձերբակալվել Աթենքում, Կալամատում և Կենտրոնական Հունաստանում հրկիզումների համար։ Օգոստոսի 9-ին Հունաստանի Գերագույն դատարանի դատախազ Վասիլիոս Պլիոտասը կոչ է արել հետաքննել հանցավոր կազմակերպության կողմից կազմակերպված հրկիզման հնարավոր դավադրությունը։ Գերագույն դատարանի դատախազը վկայակոչել է «դիտավորյալ կազմակերպված հանցավոր գործունեությունը», որը կարող էր հրդեհների պատճառ լինել։ Օգոստոսի 9-ի դրությամբ Հունաստանի տարբեր վայրերում ոստիկանությունը ձերբակալել է 19 մարդու՝ հրկիզման փորձի համար։ Օգոստոսի 10-ի դրությամբ բանտարկվել են 3 հրկիզողներ հրդեհների համար։ Ձերբակալվել են երկու տղամարդ Հունաստանից, մեկը՝ Պետրուպոլիսում հրկիզման համար, մյուսը՝ Կրիոներինում հրկիզման համար և մի կին Աֆղանստանից՝ Պեդիոն թու Արեոսում հրկիզման համար։ Օգոստոսի 12-ի դրությամբ հունական ոստիկանության կողմից հրկիզումների և անփութության համար կատարված ձերբակալությունների թիվը կտրուկ աճել է մինչև 118։

## Բարդություններ COVID-19-ի հետ կապված
COVID-19-ի նկատմամբ Հունաստանի խիստ քաղաքականության պատճառով հրդեհների զոհերը բախվել են տարբեր դժվարությունների։ Հունաստանի առավել տուժած շրջանում, Էվիայում, կրակից փրկված բնակիչներին թույլ չեն տվել տարհանման լաստանավերով նստել, եթե նրանք չներկայացնեն COVID-19-ի դեմ պատվաստանյութի գործող սերտիֆիկատը։ Հունաստանի կենտրոնական շրջանի սոցիալական ապահովության կենտրոնն ապաստան է առաջարկել հրդեհների ժամանակ իրենց տները կորցրած մարդկանց՝ COVID-19-ի դեմ պատվաստանյութի գործող սերտիֆիկատի առկայության դեպքում։

## Արձագանք
Հունաստանի վարչապետ Կիրիակոս Միցոտակիսը դժգոհել է ստեղծված իրավիճակից՝ ընդգծելով, որ Հունաստանի առաջնահերթությունը մարդկային կյանքերի փրկելն է և հրդեհների պատճառ է համարել կլիմայի փոփոխությունը։ Միցոտակիսը նաև ներողություն է խնդրել օգոստոսի 9-ին «ցանկացած թերության համար» զանգվածային անտառային հրդեհների զսպման համար, որոնք ոչնչացրել են անտառային տարածքներ և ստիպել հարյուրավոր մարդկանց լքել բազմաթիվ բնակավայրեր վերջին շաբաթվա ընթացքում։

Հունաստանի քաղաքացիական պաշտպանության փոխնախարար Նիկոս Հարդալիասը օգոստոսի 10-ին հրաժարական է տվել։ Նա ասել է․ «Բոլոր կառավարական պաշտոնյաների հրաժարականի դիմումները վարչապետի սեղանին են։ Իմը գտնվում է կույտի վերևում։ Պետական ապարատն անում էր այն, ինչ հնարավոր էր մարդու համար։ Բայց, իհարկե, մեզ նման աղետը ձեռնտու չէ։ Վարչապետը ցնցված է։ Մենք բոլորս պետք է ներողություն խնդրենք այն մարդկանցից, ովքեր կորցրել են իրենց կյանքը, և մենք գնահատական կտանք, թե արդյոք հնարավոր էր ուրիշ բան անել»։ Հարդալիասը պնդում էր, որ Տատոյի հրդեհները անզուսպ էին ուժեղ քամիների պատճառով, որոնք Բոֆորտի սանդղակով 6 միավոր էին կազմում, սակայն հետագայում դա հերքվեց օդերևութաբանական ծառայության կողմից, որը հայտարարեց, որ այդ օրը քամին այս տարածաշրջանում եղել է ոչ ավելի, քան 2 միավոր Բոֆորտի սանդղակով։

## Միջազգային օգնություն
Օգնություն են առաջարկել հետևյալ երկրները․
* ՝ 4 ուղղաթիռ
* ՝ 35 հրշեջ և 11 մեքենա
* ՝ Օգոստոսի 12-ի դրությամբ Հայաստանի ԱԳՆ-ն համերաշխություն է հայտնել Հունաստանի հետ և օգնություն առաջարկել հրդեհների մարման գործում։ Հույն գործընկերները հայտնել են, որ քանի որ իրադրությունը ճգնաժամային վիճակից փոխվել է մինչև համեմատաբար չափավոր, ներկայում լրացուցիչ օգնության կարիք չկա։
* ՝ 21 հրշեջ
* ՝ 216 հրշեջ և 44 մեքենա
* ՝ 3 ուղղաթիռ
* ՝ 16 հրշեջ և 3 ինքնաթիռ
* ՝ 2 ինքնաթիռ
* ՝ 66 հրշերջ, 3 մեքենա և 1 որոնողափրկարարական ջոկատ
* ՝ 40 հրշերջ և 2 ինքնաթիռ
* ՝ 45 հրշերջ, 6 բեռնատար և հակահրդեհային սարքավորումներ
* ՝ 25 հրշերջ և 4 մեքենա
* ՝ 1 խումբ հրշեջ և հակահրդեհային սարքավորումներ
* ՝ 143 հրշերջ և 56 բեռնատար
* ՝ 2 ինքնաթիռ և 2 ուղղաթիռ
* ՝ 112 հրշերջ և 23 բեռնատար
* ՝ 37 հրշերջ, ուղղաթիռային ջոկատի 14 անդամ, 3 ուղղաթիռ և 13 մեքենա
* ՝ 75 հրշերջ և 30 մեքենա
* ՝ 1 ինքնաթիռ
* ՝ 2 ինքնաթիռ
* ՝ 100 հրշերջ
* ՝ 243 հրշերջ, 59 ավտոմեքենա և 3 ինքնաթիռ
* ՝ 1 ինքնաթիռ
* ՝ 34 հրշերջ և 13 մեքենա
* ՝ 3 ուղղաթիռ
* ՝ 2 ինքնաթիռ
Օգնություն են առաջարկել հետևյալ միջազգային կազմակերպությունները․
* Եվրոպական հանձնաժողով՝ Քաղաքացիական պաշտպանության գլխավոր քարտուղարության շտաբից 1 անձ
* ՝ 20 ուղղաթիռ

## Տես նաև
* Հրդեհներ Հունաստանում (2018)
* Անտառային հրդեհներ Ռուսաստանում (2021)
* Թուրքիայի անտառային հրդեհներ

## Ծանոթագրություններ

Կատեգորիա:Անտառային հրդեհներ